stanford-oval/wikipedia huggingface dataset:
אינדיאנה
היסטוריה > טריטוריית אינדיאנה

ממשלת ארצות הברית חילקה את השטחים לכמה טריטוריות, שהגדולה בהם היא הטריטוריה הצפון מערבית. ב-4 ביולי 1800, טריטוריית אינדיאנה הייתה הטריטוריה הגדולה ביותר שיוסדה מתוך הטריטוריה הצפון מערבית. הטריטוריה כללה את שטחיהן של המדינות הנקראות בימינו אינדיאנה, אילינוי, מישיגן, ויסקונסין ואוהיו. בשנת 1800 מנתה אוכלוסיית הטריטוריה 2,632 איש. הטריטוריה התפתחה ואוכלוסייתה גדלה (ב-1810 מנתה אוכלוסיית הטריטוריה 24,520 תושבים, וב-1816 מנתה אוכלוסיית הטריטוריה 63,897 תושבים) עד שב-17 בנובמבר 1816 הצטרף החלק הדרומי של הטריטוריה לאיחוד בתור המדינה ה-19 למניין.
היסטוריה > במעמד מדינה בארצות הברית

הממשלה החדשה שיוסדה פרסה תוכניות שאפתניות של הפיכת המדינה הצעירה למפותחת יותר ומשגשגת. התוכנית הובילה לסלילת דרכים ומסילות ברזל, חפירתן של תעלות ובנייתם של בתי ספר ציבוריים. החוקה החדשה שאושרה בשנת 1851, הגבילה את זכויות השחורים החופשיים במדינה ובין השאר מנעה מהם את זכות הבחירה. בשנות החמישים של המאה ה-19 אוכלוסיית המדינה עלתה על מיליון תושבים, שהציבה אותה במקום הרביעי באוכלוסייה במפקד האוכלוסין של 1860. אינדיאנה מלאה תפקיד חשוב ובעל השפעה פוליטית רבה במלחמת האזרחים בצד הצפוני. גם לאחר המלחמה לאינדיאנה נשארה השפעה פוליטית רבה מכיוון שנחשבה למדינה מתנדנדת בבחירות האלקטוריאליות במשך 30 שנים.
היום המדינה משתייכת פוליטית למפלגה הרפובליקנית. תור הזהב הספרותי במדינה שהיה בין 1880 ל-1920, הגביר את ההשפעה התרבותית במדינה. בתחילת המאה ה-20, המדינה משכה עוד יותר מהגרים ממה שמשכה בתקופה הקודמת, ובסוף המאה ה-20 נהייתה מעצמה בתעשיית התרופות אחרי שחלו חידושים תקופתיים.
גאוגרפיה

אינדיאנה נמצאת בצפון-מרכז ארצות הברית, גובלת במזרח באוהיו, בצפון במדינת מישיגן ובימת מישיגן (גוף המים הגדול ביותר הנמצא בשטחה של אינדיאנה), במערב באילינוי ובדרום מהווה נהר אוהיו (גם הנקודה הנמוכה ביותר באינדיאנה, 98 מטרים מעל פני הים) את הגבול בינה לבין מדינת קנטקי. גבולן הצפוני של המדינות אינדיאנה, אוהיו ואילינוי נקבע במקור כקו רוחב העובר דרך הקצה הדרומי של ימת מישיגן. גבול זה הוסט ב-16 קילומטרים כדי להגדיל את קו החוף של אינדיאנה. גם גבולותיהן של אוהיו ושל אילינוי הוסטו צפונה מאותה סיבה.
הנקודה הגבוהה ביותר באינדיאנה נמצאת במחוז ויין (389 מטרים מעל פני הים).
אינדיאנה היא אחת ממדינות הימות הגדולות. במדינה 24 גנים לאומיים ומאות אגמים.
נהר ובאש, שאורכו 764 קילומטרים, חוצה את המדינה מצפון-מזרח לדרום-מערב ובצדה הדרומי מהווה את גבולה עם אילינוי. נהר וייט, המתפצל מנהר ובאש, חוצה את מרכז המדינה בשני פלגים.
בתקופת הקרח האחרונה, צפון אינדיאנה היה מכוסה קרחונים בעוד שדרום אינדיאנה נשאר חשוף.
אינדיאנה מורכבת מ-92 מחוזות.
גאוגרפיה > מזג אוויר

מזג האוויר בצפון אינדיאנה שונה מאוד בדרומה. הטמפרטורות הממוצעות בחורף בצפון אינדיאנה נעות בין (1-) - (10-) מעלות צלזיוס, בעוד שבדרום אינדיאנה הן נעות בין (4)-(6-) מעלות. הטמפרטורות הממוצעות בקיץ בצפון נעות בין 18–29 מעלות, בעוד שבדרום הן נעות בין 21–32 מעלות. גשם יורד באופן שווה במשך חודשי השנה. טווח המשקעים נע בין 89 ס"מ בשנה ליד ימת מישיגן, ל-110 ס"מ לאורך נהר האוהיו בדרום. הממוצע באינדיאנה עומד על 100 ס"מ בשנה. ירידת השלג באינדיאנה נעה בהפרשים גדולים בין מקום למקום. לאורך ימת מישיגן נערמים 200 ס"מ בשנה, בעוד שבדרום הרחוק נערמים רק 36 ס"מ. נכון ל-2011, אינדיאנה מדורגת שמינית מבין מדינות ארצות הברית בנטייה לסופות טורנדו, בעוד שאוונסוויל ואינדיאנפוליס מדורגות במקומות 15 ו-8 בהתאמה מבין ערי ארצות הברית.
גאוגרפיה > אזור זמן

אינדיאנה היא אחת מ-13 מדינות ארצות הברית שמחולקות בין אזורי זמן. מיקומה של אינדיאנה בין אזור הזמן המזרחי של ארצות הברית לאזור הזמן של מרכז ארצות הברית הוביל לפיצולה של אינדיאנה בין שני אזורי הזמן. קו ההפרדה הוזז מערבה מספר פעמים לאורך השנים, כאשר במקור (עד 1961) היה בגבול עם מדינת אוהיו, וכל אינדיאנה נכללה באזור הזמן המרכזי של ארצות הברית. 80 מתוך 92 מחוזות אינדיאנה נכללים באזור הזמן המזרחי של ארצות הברית, בעוד 12 האחרים נכללים באזור הזמן המרכזי של ארצות הברית.
מאז שנת 2005 כל מחוזות אינדיאנה החילו עליהם את שעון הקיץ. נושא זה עדיין שנוי במחלוקת. באינדיאנה, מדינה בעלת מסורת חקלאית, הרבה חקלאים וחוואים מתנגדים לשעון הקיץ, מכיוון שהיום שלהם נשלט על ידי השמש ולא על ידי השעון. חקלאים תלויים לרוב בעובדים צעירים שהוריהם רוצים אותם בבית עד ארוחת הערב, לפעמים שלוש שעות לפני השקיעה. אינדיאנפוליס היא העיר בה השמש זורחת ושוקעת הכי מאוחר ביום מבין 50 הערים הגדולות בארצות הברית.
ממשל ופוליטיקה

אינדיאנה ידועה מזה זמן רב כמעוז רפובליקני, ומאידך במערכת הבחירות של 2008 זכה המועמד הדמוקרטי ברק אובמה ברוב קולות הבוחרים. המושל הנוכחי של אינדיאנה הוא מייק בראון הרפובליקני, ולרפובליקנים במדינה רוב מיוחס בשני הבתים באספה הכללית של אינדיאנה. משנת 1900, תמכה אינדיאנה 5 פעמים בלבד במועמד דמוקרטי לנשיאות - בשנים 1912, 1932, 1936, 1964 ו-2008.
אמנם רק חמישה מועמדים דמוקרטים לנשיאות ניצחו באינדיאנה מאז 1900, אך 11 דמוקרטים נבחרו למושלים באינדיאנה במשך אותה התקופה. לפני שמיטש דניאלס הרפובליקני נבחר למושל בשנת 2005, אחזו הדמוקרטים במשרה במשך 16 שנים רצופות.
שבעה ממחוזות אינדיאנה תומכים במפלגה הרפובליקנית לקונגרס ארצות הברית על פי מדד ה-PCVI; כיום ישנם בקונגרס 7 נציגים רפובליקנים ו-2 דמוקרטים מטעם מדינת אינדיאנה. הרפובליקנים חזקים, מבחינה היסטורית-פוליטית, במזרח ובמרכז המדינה, ואילו הדמוקרטים חזקים בצפון-מערב המדינה. כמו כן, לעיתים מצביעים מחוזות מסוימים בדרום המדינה לדמוקרטים. מחוז מריון, המחוז המאוכלס ביותר המדינה, תמך במועמדים הרפובליקנים מ-1968 ועד לשנת 2000, אך שב והצביע לדמוקרטים בבחירות של 2004 ו-2008. מחוז לייק, המחוז השני בגודל אוכלוסייתו באינדיאנה, הוא מעוז חזק של הדמוקרטים; מחוז זה לא תמך ברפובליקנים מאז 1972.
שני הסנאטורים של מדינת אינדיאנה הם טוד יאנג ומייק בראון (רפובליקנים). יאנג הושבע לראשונה לסנאט בשנת 2017.
הנציגות של אינדיאנה לבית הנבחרים של ארצות הברית איננה רפובליקנית לחלוטין. מבחינה היסטורית-פוליטית, התמיכה ברפובליקנים לבית הנבחרים הייתה חזקה במזרח ובמרכז המדינה וכן בפרברים של הערים הגדולות. התמיכה בדמוקרטים, לעומת זאת, הייתה חזרה בצפון-מערב ובדרום המדינה ובערים הגדולות.
באוקטובר 2014 נישואים חד מיניים הפכו לחוקיים במדינת אינדיאנה לאחר שבית המשפט העליון דחה עתירה נגדית שהוגשה.
כלכלה

התוצר הגולמי במדינה לשנת 2005 היה 214 מיליארד דולר אמריקאי. ההכנסה לנפש באינדיאנה הייתה 31,150 דולר אמריקאי בשנה. אחוז גבוה מהכלכלה מתבסס על תעשייה. מוצרים הנפוצים לייצור במדינה כוללים בין השאר ציוד תחבורה, מכוניות, ציוד אלקטרוני, מוצרים כימיים, מוצרי נפט ופחם, גומי, ופלדה.
כלכלתה המוקדמת של אינדיאנה סבבה סביב מסחר עם השבטים הילידים במקום. שנות השישים של המאה ה-19 ומלחמת האזרחים האמריקאית הביאו להשלמה מהירה של מסילות הרכבת ולגידול של התעשייה. בניית קרונות רכבת וייצור זכוכית נהיו לענפי התעשייה הבכירים במרכז אינדיאנה ששגשג, בעוד שכלכלת דרום אינדיאנה הושפעה לרעה מהמלחמה. ברוב אינדיאנה, המלחמה הובילה לעלייה בערך הסחורה החקלאית, והעלתה באופן משמעותי את רמת החיים באינדיאנה.
כלכלה > מיסוי

הסמכות על המיסוי באינדיאנה כמעט לגמרי שייכת לאינדיאנה, אף על פי שההכנסה משמשת גם לתקציבים מקומיים (אזורים, מחוזים, עירוניים וכו'). מרכיבי תקציב אינדיאנה לשנת 2007 מפורטים בתמונה לעיל.
רוב תקציב המדינה מבוסס על מס קנייה (7%) ומס הכנסה (3.4%), בעוד רוב התקציבים המקומיים מתבססים על מס רכוש. מס הרכוש לא עולה על 1% משווי הרכוש. לרוב העובדים העצמאיים בתוך אינדיאנה, מס ההכנסה מכונה מהשכר אוטומטית. בשנת 2008 סך ההכנסות של אינדיאנה ממס הכנסה היה 4.68 מיליון דולר אמריקאי.
אינדיאנה גובה בנוסף מס תאגידים בסך 6.5% על הכנסות רוב התאגידים הפועלים בה שהקנה לה עוד 700,296,100 דולר אמריקאי.
אינדיאנה גובה מס קנייה בסך 7% על רוב העסקאות. יוצאי דופן הם אוכל ותרופות, שעליהם לא מוטל מס קנייה. מס הקנייה משמש גם לתקציב אינדיאנה וגם לתקציבים מקומיים. בשנת 2008 סך הפדיון של אינדיאנה ממס קנייה היה 5.57 מיליון דולר אמריקאי, המקור העיקרי של הכנסת אינדיאנה.
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה > הערים הגדולות

אינדיאנפוליס
פורט ויין
אוונסוויל
סאות בנד
ספורט

אינדיאנה היא ביתן של מספר קבוצות ספורט מכללות וקבוצות ספורט מקצועניות.
נכון ל-2013 אינדיאנה שלחה יותר שחקנים לנפש לליגת ה-NBA מכל מדינה אחרת. קבוצת אינדיאנה פייסרס החלה לשחק ב-1967 בליגת ה-ABA והצטרפה לליגת ה-NBA כאשר שתי הליגות התאחדו ב-1976. ב-1925, נערך באינדיאנה משחק כדורסל התיכונים הראשון אי פעם. שחקן ה-NBA לשעבר לארי בירד גדל בעיירה פרנץ' ליק באינדיאנה, ולאחר מכן שיחק בקבוצת המכללות של אוניברסיטת אינדיאנה ושל אוניברסיטת מדינת אינדיאנה.
באינדיאנפוליס, בירת אינדיאנה, משחקת קבוצת ה-NFL אינדיאנפוליס קולטס מאז 1984. לקבוצה, על גלגוליה השונים יש שתי זכיות בסופר בול, והיא מרבה להתחרות בפלייאוף.
השכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סמלי המדינה

| סמלי מדינת אינדיאנה> דגל.דגל אינדיאנה Flag of Indiana | סמלי מדינת אינדיאנה> סמל.סמל אינדיאנה Seal of Indiana | סמלי מדינת אינדיאנה> מוטו. | סמלי מדינת אינדיאנה> כינוי. |
| --- | --- | --- | --- |
|  |  | "שם מוטו" "The Crossroads of America" | "שם כינוי" "Hoosier State" |
| עץ | פרח | ציפור | חיה |
| טוליפ Tulip Tree | אדמונית Peony | קרדינל צפוני Northern cardinal |  |
ראו גם

מחוזות אינדיאנה
הערות שוליים

↑  "Indiana", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder - Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
| --- | --- |
בקרת זהויות :  NLI: 987007554953905171  BNE: XX455330  BnF: cb11945453k (data)  CiNii: DA15927216  GND: 4109219-3  ISNI: 0000 0004 0463 9071  LCCN: n79022925  MusicBrainz: cc55c78b-15c9-45dd-8ff4-4a212c54eff3  NARA: 10045310  NKC: ge134233  SUDOC: 176419195  VIAF: 129599983   WorldCat (עם VIAF): 129599983 
מפה של טריטוריית אינדיאנה
אסם מושלג בחורף
מושב הממשל של מדינת אינדיאנה אשר באינדיאנפוליס
מפת צפיפות האוכלוסין של מדינת אינדיאנה
השסע הבין-גלוטאלי

| --- | --- |

שסע הבין-גלוטאלי
 שיוך:  עכוז 
 מזהים
 לטינית (TA98):  crena analis 
 טרמינולוגיה אנטומיקה:  A01.2.08.003 
 TA2 (2019):  314 
 FMA:  20234 
 מערכת השפה הרפואית המאוחדת:  C0230121 
 
השסע הבין-גלוטאלי (באנגלית: Intergluteal cleft; ידוע גם בשמות: Natal cleft ו-Cluneal cleft) הוא החריץ שמפריד בין שני חלקי העכוז, העובר ממש מתחת עצם העצה לחיץ הנקביים, ומכונה כך מכיוון שהוא מהווה את הגבול הנראה לעין בין שתי הבליטות המעוגלות החיצוניות של שני שרירי העכוז הגדולים.
שמות אחרים לו הם השסע האנאלי, קרנה אנאליס (Crena analis), הזירה הבין-גלוטאלית (Arena interglutealis) ורימה אני (Rima ani). השסע הבין-גלוטאלי ממוקם מעל לפי הטבעת.
ישנן מספר הפרעות שעלולות להשפיע על השסע הבין-גלוטאלי, ביניהן פסוריאזיס הפוכה (Inverse psoriasis (אנ')‏), תסמונת נסיגת עצם-הזנב (Caudal regression syndrome) וציסטה פילונידלית.
הערות שוליים

↑  "Intergluteal cleft". נבדק ב-15 ביולי 2019. {{cite web}}:  (עזרה)
↑  James, William (2005). Andrews' Diseases of the Skin:Clinical Dermatology. Saunders. p. 193. ISBN 0-7216-2921-0.
↑  Heuser, C. "Caudal regression syndrome". science direct. נבדק ב-15 ביולי 2019. {{cite web}}:  (עזרה)
| --- | --- |
בקרת זהויות :  TA98: A01.2.08.003
מריה מרומניה, מלכת יוגוסלביה

מריה, נסיכת רומניה (בגרמנית: Marie, ברומנית: Maria;‏ 6 בינואר 1900 – 22 ביוני 1961), נסיכת רומניה ומלכת יוגוסלביה, הייתה בתו של פרדיננד הראשון, מלך רומניה, ואשתו של אלכסנדר הראשון, מלך יוגוסלביה.
ביוגרפיה

מריה נולדה ב-6 בינואר 1900 בגותה, לפרדיננד הראשון, מלך רומניה ומריה מאדינבורו, מלכת רומניה, בתם של אלפרד, דוכס אדינבורו וסקסה-קובורג-גותה, בנה של ויקטוריה, מלכת הממלכה המאוחדת, ומריה אלכסנדרובנה, הנסיכה הגדולה של רוסיה. על מנת להבדילה מאימה נקראה מריה על ידי בני משפחתה בשם "מיניון". במהלך מלחמת העולם הראשונה שירתה מריה כאחות צבאית יחד עם אמה ושתי אחיותיה.
ב-8 ביוני 1922 מריה נישאה לאלכסנדר הראשון, מלך יוגוסלביה, ולזוג היו שלושה בנים. בשנת 1934 נרצח בעלה במרסיי, צרפת, ובנה פטר השני, מלך יוגוסלביה עלה לשלטון במקומו. מכיוון שבנה היה רק בן 11, שלט בן דודו של בעלה – פאבלה, נסיך יוגוסלביה כעוצר הממלכה. במרץ 1941 חתם פאבלה על ברית עם גרמניה הנאצית, ובעקבות כך נערכה הפיכה צבאית שנטלה את הכוח מידיו, והעניקה אותו למלך פטר השני. בתגובה פלשו כוחות הוורמאכט לממלכת יוגוסלביה, ובני משפחת המלוכה, ובכלל זה מריה, נאלצו לברוח לבריטניה.
מריה חיה חיים שקטים בחווה באנגליה, ללא גינוני מלכות. היא דברה כמה שפות, ואף נהגה ברכב. ב-22 ביוני 1961 מתה מריה בלונדון. היא נקברה בבית הקברות המלכותי, פרוגמור, ובשנת 2013 הועברו עצמותיה לקבורה מחדש בסרביה.
משפחתה

ב-8 ביוני 1922 מריה נישאה לאלכסנדר הראשון, מלך יוגוסלביה, ולזוג היו שלושה בנים
פטר השני, מלך יוגוסלביה (1923–1970)
טומיסלאב, נסיך יוגוסלביה (1928–2000)
אנדריי, נסיך יוגוסלביה (1929–1990)
Cruise

"Cruise" הוא סינגל קאנטרי של להקת הקאנטרי האמריקאית פלורידה ג'ורג'יה ליין. השיר, שהוקלט בדצמבר 2011, יצא לאור ב-6 באוגוסט 2012 בהוצאת חברות התקליטים ביג לאוד וריפבליק נאשוויל. השיר מופיע בבאלבום האולפן הראשון שלהם, Here's to the Good Times כסינגל מוביל, וכן במיני-אלבום השני שלהם, It'z Just What We Do. הסינגל זכה בפרסי איגוד מוזיקת הקאנטרי בקטגוריית סינגל השנה לשנת 2013.
נכון לפברואר 2025, השיר הושמע למעלה מ-168 מיליון פעמים ביוטיוב, ולמעלה מ-491 מיליון פעמים בספוטיפיי.
גרסת רמיקס, בשיתוף פעולה עם הראפר האמריקאי נלי יצאה ב-2 באפריל 2013. גרסה זו זכתה בפרס המוזיקה האמריקאית בקטגוריית סינגל השנה לשנת 2013.
מיקומי שיא

|   ‏‏‏  מצעדי מוזיקה שבועיים (2012–2013)> מדינה |   ‏‏‏  מצעדי מוזיקה שבועיים (2012–2013)> מצעד |   ‏‏‏  מצעדי מוזיקה שבועיים (2012–2013)> מיקום שיא |   ‏‏‏  מצעדי מוזיקה שבועיים (2012–2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 63 |  |
|  ארצות הברית | בילבורד הוט 100 | 4 |  |
|  ארצות הברית | מצעד השירים העכשוויים למבוגרים | 13 |  |
|  ארצות הברית | מצעד הפופ איירפליי למבוגרים | 6 |  |
|  ארצות הברית | מצעד הקאנטרי איירפליי | 1 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד הפופ איירפליי | 7 |  |
|  הולנד | מצעד 40 הסינגלים ההולנדיים | 30 |  |
|  הממלכה המאוחדת | מצעד הסינגלים הבריטי | 75 |  |
|  ניו זילנד | המצעד הניו זילנדי הרשמי | 34 |  |
|  סלובקיה | מצעד 100 שירי הרדיו | 43 |  |
|  סקוטלנד | מצעד הסינגלים הסקוטי | 52 |  |
|  קנדה | קנדה הוט 100 | 38 |  |
|  קנדה | מצעד ה-AC איירפליי | 25 |  |
|  קנדה | מצעד 40 שירי ה-CHR איירפליי | 9 |  |
|  קנדה | מצעד שירי הקאנטרי | 1 |  |
|  קנדה | מצעד האיירפליי העכשווי | 5 |  |
|   ‏‏‏  מצעדי מוזיקה שנתיים (2012)> מדינה |   ‏‏‏  מצעדי מוזיקה שנתיים (2012)> מצעד |   ‏‏‏  מצעדי מוזיקה שנתיים (2012)> מיקום שיא |   ‏‏‏  מצעדי מוזיקה שנתיים (2012)>  |
| --- | --- | --- | --- |
|  ארצות הברית | מצעד שירי הקאנטרי | 65 |  |
|   ‏‏‏  מצעדי מוזיקה שנתיים (2013)> מדינה |   ‏‏‏  מצעדי מוזיקה שנתיים (2013)> מצעד |   ‏‏‏  מצעדי מוזיקה שנתיים (2013)> מיקום שיא |   ‏‏‏  מצעדי מוזיקה שנתיים (2013)>  |
| --- | --- | --- | --- |
|  ארצות הברית | בילבורד הוט 100 | 9 |  |
|  ארצות הברית | מצעד השירים העכשוויים למבוגרים | 30 |  |
|  ארצות הברית | מצעד הפופ איירפליי למבוגרים | 30 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד הקאנטרי איירפליי | 60 |  |
|  ארצות הברית | מצעד הפופ איירפליי | 39 |  |
|  הולנד | מצעד 40 הסינגלים ההולנדיים | 145 |  |
|   ‏‏‏  מצעדי העשור (2010–2019)> מדינה |   ‏‏‏  מצעדי העשור (2010–2019)> מצעד |   ‏‏‏  מצעדי העשור (2010–2019)> מיקום שיא |   ‏‏‏  מצעדי העשור (2010–2019)>  |
| --- | --- | --- | --- |
|  ארצות הברית | מצעד שירי הקאנטרי | 3 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 2× פלטינה | 140,000 |
| ארצות הברית (RIAA) | 14× פלטינה | 7,598,000 |
| הממלכה המאוחדת (BPI) | כסף | 200,000 |
| ניו זילנד (Recorded Music NZ) | פלטינה | 30,000 |
| קנדה (Music Canada) | 2× פלטינה | 160,000 |
סיכום
| בכל העולם | — | 8,128,000 |
הערות שוליים

↑  FlaGeorgiaLineVEVO (2012-08-29), Florida Georgia Line - Cruise, ארכיון מ-2025-02-02, נבדק ב-2025-02-26
↑  Cruise, 2012-01-01, ארכיון מ-2020-11-13, נבדק ב-2025-02-26
↑  Bjorke, Matt (1 בנובמבר 2016). "Top 30 Digital Singles Sales Report: November 1, 2016". Roughstock. אורכב מ-המקור ב-2019-02-02. נבדק ב-2025-02-26. {{cite news}}:  (עזרה)
אל תסתכל בקנקן אלא במה שיש בו

כד לאחסון יין מהמאה החמישית לפני הספירה. נִמְשָׁה מחופי אשקלון
אל תסתכל בקנקן אלא במה שיש בו - הוא פתגם, שמקורו בפרקי אבות, ומשמעותו: אל תשפוט דבר או אדם על פי מראהו החיצוני, אלא על פי תוכנו הפנימי.
המקור לפתגם

כך נאמר בפרקי אבות:
רַבִּי יוֹסֵי בַר יְהוּדָה אִישׁ כְּפַר הַבַּבְלִי אוֹמֵר: הַלּוֹמֵד מִן הַקְּטַנִּים לְמָה הוּא דוֹמֶה ? לְאוֹכֵל עֲנָבִים קֵהוֹת וְשׁוֹתֶה יַיִן מִגִּתּוֹ.
וְהַלּוֹמֵד מִן הַזְּקֵנִים לְמָה הוּא דוֹמֶה? לְאוֹכֵל עֲנָבִים בְּשׁוּלוֹת וְשׁוֹתֶה יַיִן יָשָׁן.
רַבִּי אוֹמֵר: אַל תִּסְתַּכֵּל בַּקַּנְקַן, אֶלָּא בַמֶּה שֶׁיֶּשׁ בּוֹ. יִֵשׁ קַנְקַן חָדָשׁ מָלֵא יָשָׁן, וְיָשָׁן שֶׁאֲפִלּוּ חָדָשׁ אֵין בּו.
דהיינו, רבי יוסי ממליץ לא ללמוד מילדים קטנים, כשם שלא מומלץ לאכול ענבים שטרם הבשילו, או יין שטרם עבר עיבוד והתיישנות. לעומת זאת, מי שלמד מן הזקנים, דומה למי שאכל ענבים בשלים וטעימים ושותה יין שטעמו משתבח עם השנים.
עונה לו כנגדו רבי יהודה הנשיא: אל תדון דבר על פי מראהו. לעיתים יש בקנקן חדש יין ישן משובח, ואילו הקנקן הישן עלול להיות ריק מכל יין.
והסביר הרמב"ם את דברי רבי: "אמר רבי, לא תבחן היין בקנקניו, כי יש קנקן חדש ובו יין ישן, וקנקן ישן ריקם ואין דבר בו - כן יש בחורים ששאלותיהם וחכמותיהם זכות, לא התערב בהם ספק, כיין ישן שנבדלו שמריו ממנו. ויש זקנים שאין להם חכמה כלל, ואין צריך לומר שאין להם חכמה מעורבת ומבולבלת"
במילים אחרות, המלצתו של רבי יהודה הנשיא היא לבדוק כל דבר ואדם על פי תוכנו, ולא על פי מראהו החיצוני.
המאמר על הקנקן הפך למשל ידוע בקרב דוברי העברית בתקופותיה השונות.
שימושים בעברית

עמנואל הרומי כתב במקאמה שלו: מחברות עמנואל את הקטע הבא:
וָאַעַן וָאֹמַר: יֵדַע אֲדֹנִי כִּי יֵשׁ נֶפֶשׁ בְּרָכָה תְדֻשָּן

וְיֵשׁ קַנְקַן חָדָש מָלֵא יָשָׁן

וְיָשָׁן וּבוֹ פִּיחַ הַכִּבְשָׁן

וְהַבַּיִת יִמָּלֵא עָשָׁן

וְלָכֵן אַל תִּסְתַּכֵּל בַּקַּנְקַן אֶלָּא בְּמַה-שּׁיֵשׁ בּוֹ.
חיים נחמן ביאליק מפאר את סגולותיו של השום במקאמה שלו, "אלוף בצלות ואלוף שום", כשש מאות שנים לאחר עמנואל הרומי:
וְאִם הִמְעִיט-לוֹ אֱלֹהִים מֵאָחִיו הַבְּכוֹר בְּגָדִים וּגְלָדִים,

הֶעְדִּיפוֹ עָלָיו בְּיֶתֶר הַסְּגֻלּוֹת וְהַחֲסָדִים;

כִּי תַחַת הַקְּלִפּוֹת הִרְבָּה לוֹ "תּוֹךְ"

וַיִּתֵּן לִלְבָבוֹ צַחְצָחוּת וָזֹךְ,

וְהוֹד וְהָדָר שִׁוָּה עָלָיו,

בְּתִתּוֹ לוֹ בָּשָׂר צַח כְּחָלָב,

וַיַּעַטְרֵהוּ לְתִפְאֶרֶת בְּלֹרִית וּזְקַנְקַן;

וְאִם לֹא הָדוּר הוּא בִלְבוּשָׁיו – אַל-תִּסְתַּכֵּל בַּקַּנְקַן;

הָאָדָם יִרְאֶה לָעֵינַיִם – לֹא כֵן אֱלֹהִים:

יֵשׁ מְלֻכְלָךְ מִבְּחוּץ וְנָאֶה מִבִּפְנִים;
בעיתון דבר הופיעה בשנת 1968 כתבת פרסומת תחת הכותרת: אל תסתכל בקנקן אלא במה שיש בו, המתארת את סגולותיה הייחודיות של טלוויזיה מסוג מסוים שעולות על טלוויזיות אחרות מהודרות יותר.
ב-2015 הופיעה באתר News1 כתבה באותה כותרת, המדברת על הנטייה שלנו להימשך או להירתע מאנשים על פי המראה המתעתע שלהם.
אחד החידושים של המשפט "אל תסתכל בקנקן ולא במה שיש בו, אלא היכן שהוא מונח" שבא במיוחד של הקשרים של פילוסופיה יהודית. הכוונה היא לא לבחון את האדם במראהו החיצוני, או בתוכן שלו, אלא על מה הקשר שלו למקום בו הוא נמצא. לפעמים אדם תוכנו עמוק אך במקום שהוא נמצא בו זה לא יבוא לידי ביטוי. על פי הפילוסופיה היהודית לא רק לבחון את תוכנו של אדם אלא לראות האם בסביבה שהוא נמצא בה הוא צומח ומביע את עצמו.
הערות שוליים

↑  משנה,'"`UNIQ--nowiki-00000000-QINU`"'מסכת אבות,'"`UNIQ--nowiki-00000000-QINU`"'פרק ד', משנה כ'
↑  "אל תסתכל בקנקן אלא במה שיש בו", מילוג; המילון העברי החופשי ברשת
↑  עמנואל הרומי, מחברות עמנואל, מחברת 12, פרויקט בן-יהודה
↑  חיים נחמן ביאליק, אלוף בצלות ואלוף שום; בדיחה עממית בחרוזים, פרויקט בן יהודה
↑  "אל תסתכל בקנקן אלא במה שיש בתוכו", דבר, 22 בנובמבר 1968
↑  מאמרים,'"`UNIQ--nowiki-00000010-QINU`"'אל תסתכל בקנקן אלא במה שיש בו, באתר News1 מחלקה ראשונה, 8 בדצמבר 2015
Hold the Line

"Hold the Line" הוא שיר של להקת הרוק האמריקאית טוטו, שיצא לאור באלבום הבכורה שלה משנת 1978. השיר נכתב על ידי קלידן הלהקה דייוויד פאיך, והשירה בוצעה על ידי בובי קימבל.
אודות השיר

השיר שהיה סינגל הבכורה של הלהקה, יצא לאור על ידי קולומביה רקורדס כסינגל המוביל מתוך האלבום "Toto" בספטמבר 1978. השיר הפך ללהיט בינלאומי של הלהקה, והגיע למקום ה-5 בבילבורד הוט 100 ולמקום ה-14 במצעד הסינגלים הבריטי.
חברי הלהקה

בובי קימבל - סולן וקולות רקע
סטיב לוקאת'ר - גיטרה חשמלית, קולות רקע
סטיב פורקרו - קלידים
דייוויד פייץ' - פסנתר, קולות רקע
דייוויד הונגט - בס
ג'ף פורקרו - תופים
לני קסטרו - כלי הקשה
נתוני מכירות

| אזור | הסמכה | יחידות/מכירות מאושרות |
| --- | --- | --- |
| אוסטרליה (ARIA) | פלטינה | 70,000‡ |
| קנדה (מיוזיק קנדה) | זהב | 75,000^ |
| דנמרק (IFPI דנמרק) | פלטינה | 90,000‡ |
| איטליה (FIMI) | פלטינה | 100,000‡ |
| ספרד (PROMUSICAE) | פלטינה | 60,000‡ |
| בריטניה (BPI) | פלטינה | 600,000‡ |
| ארצות הברית (RIAA) | 3× פלטינה | 3,000,000‡ |
הזרמת
| יוון (IFPI יוון) | פלטינה | 2,000,000† |
^ הנתונים מבוססים על פי אישורים בלבד. ‡ נתוני מכירות+סטרימינג מבוססים פי על אישורים בלבד. † נתוני סטרימינג מבוססים על פי אישורים בלבד.
גרסאות כיסוי

בשנת 1979, זמרת הנשמה האמריקאית מילי ג'קסון (אנ'), הקליטה גרסה של השיר באלבומה "Live & Uncensored", שהוקלט בהופעה חיה ברוקסי בלוס אנג'לס.
האלבום "Joe's Garage" של פרנק זאפה משנת 1979, כלל קטע אינסטרומנטלי בשם "Toad-O Line", המבוסס על מנגינת הפזמון של השיר.
בשנת 2018, להקת המטאל הגרמנית Bonfire (אנ') ביצעה גרסת כיסוי לשיר באלבום "Legends".
להקת ההבי מטאל הבריטית סקסון (אנ') ביצעה גרסת כיסוי לשיר באלבום הקאברים שלה, "Inspirations", משנת 2021.
הערות שוליים

↑  Hold The Line - Toto, Billboard Database (Japan)
↑  Hold the Line by Toto, Official Charts
↑  Hold the Line, ויקיפדיה האנגלית
| --- | --- |
בקרת זהויות :  MusicBrainz release group: 3f312c21-f5b1-4fe2-ac55-be85e727236c  MusicBrainz work: 97c67398-f633-30ad-b4ab-61eeff7b5883
קלמטה

ערך זה עוסק בעיר השנייה בגודלה בחצי האי פלופונסוס שבדרום יוון. אם התכוונתם לזן של זיתים, ראו .
| --- | --- |
טיילת בעיר
טיילת בעיר
 מדינה:  יוון יוון
 מחוז:  מחוז פלופונסוס
 יחידה אזורית:  מסיניאה
 חבל ארץ:  פלופונסוס
 ראש העיר:  פאנאגיוטיס ניקאס
 שפה רשמית:  יוונית
 על שם:  reed 
 שטח:  253.20 קמ"ר
 גובה:  21 מטרים
 אוכלוסייה:  ‏
  ‑ בעיר:  57,706 (2021)
 קואורדינטות:  37°02′16″N 22°06′40″E﻿ / ﻿37.037777777778°N 22.111111111111°E﻿ / 37.037777777778; 22.111111111111 
 http://www.kalamata.gr
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןקלמטה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןקלמטה  he tabBackground:;tabBorder:#aaa;defaultTab:0;
 
קלמטה או קלמאי (ביוונית: Καλαμάτα) היא העיר השנייה בגודלה בחצי האי פלופונסוס שבדרום יוון, והעיר הגדולה ביותר במחוז פלופונסוס, המשמשת כבירתה המנהלתית של היחידה האזורית מסיניאה, ומהווה את נמלה הראשי. העיר ממוקמת בדרום מזרח חצי האי, ממזרח לשפכו של נהר פמיסוס (Πάμισος) למפרץ מסינאיה (Μεσσηνία).
קלמטה ידועה בתור מקור ריקוד הקלמאטיאנוס וזיתי הקלמטה. יש בה אקלים ים תיכוני ממוזג עם חורף חמים וקיץ קל. בקלמטה מתגוררים (נכון לשנת 2011) למעלה מ-74,100 תושבים.
העיר נמצאת במרחק של כ-223 ק"מ מהעיר אתונה, כ-215 ק"מ מהעיר פטרס וכ-715 ק"מ מהעיר סלוניקי.
כלכלה

קלמטה היא אחד מהמרכזים הכלכליים החשובים ביותר של חצי האי פלופונסוס. כלכלת העיר מבוססת בעיקר על פעילויות חקלאות כגון ייצור שמן זית, גידול זיתים (זיתי קלמטה), תאנים, צימוקים ופירות וירקות אחרים, יחד עם מגזר תעשייתי הכולל מזקקות, טבק קרליה ומפעל ג'ינסים של חברת ליוויס.
העיר המודרנית

במהלך מלחמת העולם השנייה בתאריך 29 באפריל 1941, נערך קרב ליד נמל העיר בין הכוחות הפולשים הגרמנים וחטיבת ניו זילנד השנייה. בקרב זה, היו מעורבים גם חיילים ארצישראלים, לוחמי חיל החפרים ויחידת הסווארים בצבא הבריטי.
לאחר מלחמת העולם השנייה, בשל בעיות פוליטיות לא נכללו קלמטה ורוב האי פלופונסוס בתוכניות הפיתוח הממשלתיות, כתוצאה מכך כלכלת העיר נפגעה.
בתאריך 13 בספטמבר 1986 פגעה בעיר רעידת אדמה חזקה בעוצמה של כמעט 6.6 בסולם ריכטר, גרמה לנזק כבד והרגה 20 בני אדם.
לאחר רעידת האדמה הקטלנית השקיעו הרשויות המקומיות מאמצים רבים כדי לשקם את הבירה של מסינאיה. בזכות מאמצים אלה העיר נבנתה מחדש והפכה לאחד מהנמלים החשובים ביותר בים התיכון. כיום העיר קלמטה היא השנייה בגודלה בהיקף הפעילות המסחרית באי פלופונסוס בעיקר בזכות הגידול ביצוא בענף החקלאות: גידול זיתים, צימוקים וייצור שמן זית.
העיר היא מקום מושבו של הבישוף של המטרופוליטן מסיניאה, כאשר הבישוף הנוכחי הוא קריסוסמוס השלישי (Chrysostomus III) מאז 15 במרץ 2007.
בשנת 2022, נפתח בעיר בית ספר בינלאומי לטיסה.
תחבורה

בחודשי הקיץ, מכמה ערים באירופה, מופעלות טיסות שכר וטיסות סדירות ישירות לנמל התעופה הבין-לאומי קלמטה. שירות קבוע של אג'יאן איירליינס פעם ביום, המקשר בין קלמטה לנמל התעופה הבינלאומי של אתונה החל בשנת 2010.
דמוגרפיה וסטטיסטיקה

להלן טבלה הממחישה את התפתחות האוכלוסייה בעיר; וכן התפתחות האוכלוסייה בתצוגה גרפית:
מאכלים אופייניים

זיתי קלמטה
פסטלי
לאלאגיה (Λαλάγγια)
דיפלס (Δίπλες)